Radźićelam mjezyrozprawu hospodarskeho plana 2017 rozłožili
Łaz (AK/SN). Swój dołh chce gmejna Łaz dale konsekwentnje wotpłaćeć. Tole wuzběhny komornica Mandy Liepert na zašłym posedźenju gmejnskich radźićelow, jako jim mjezyrozprawu hospodarskeho plana 2017 předstaji. Lětsa chcedźa 403 000 eurow dołha wotpłaćić a swoje zadołženje wot 5,7 milionow na 5,3 miliony eurow pomjeńšić. Kónc lěta ma zadołženje na wobydlerja 987 eurow wučinjeć, štož budźe přeco hišće nad sakskej směrnicu 850 eurow na wosobu.
bos_Latn szl_Latn